תעשיות נשק לישראל דן

תעשיות נשק לישראל "דן" (באנגלית: "IWI Dan", או בשמו המלא IWI DAN .338 Bolt Action Sniper Rifle), הוא רובה צלפים בריחי בקליבר 0.338 לפואה מגנום (8.58 מ"מ) תוצרת תעשיות נשק לישראל (IWI) שפותח ב-2014. הרובה מדויק לטווחים של עד 1,200 מטר. הוא פותח על מנת להתחרות ברובי צלפים בקליבר 0.338 אינץ' אחרים דוגמת ה"ברק" שמשרת בצה"ל, מקמילן TAC-338 (שנמצא בשימוש יחידות מובחרות בצה"ל ובשימוש אריות הים), ה-AWM הבריטי ו-PGM 338. הרובה הוא רובה צלפים בריחי בקליבר 0.338 לפואה מגנום וייעודו הוא צליפה לטווחים ארוכים של למעלה מ-800 מטר. בתכנון גוף הרובה והמתפסים הושם דגש על ארגונומיה ונוחות ליורה. חלקים ברובה, כגון הקת, מאפשרים התאמה אישית של הרובה ליורה. על הרובה מותקנות מסילות פיקטיני המאפשרות לחבר לרובה בקלות ובמהירות כוונות טלסקופיות שונות ועזרי לחימה טקטיים. על הרובה ניתן להתקין גם משתיקי קול. השלדה של הרובה קלה יחסית, דבר שמקל על השימוש בו. הרובה משתמש בתחמושת 0.338 לפואה מגנום, תחמושת צליפה חזקה שיעילה לטווחים של 1,200–1,500 מטרים (1,300–1,600 יארד). תחמושת זו נועדה נגד מטרות דמות ומלבד הדיוק שלה היא בעלת כוח אש חזק: היא יכולה לחדור שריון גוף (שכפ"צים) ופגיעתה קטלנית ביותר. היא יעילה גם נגד כלי רכב לא משוריינים. ה"דן" נחשב לרובה מדויק ביותר, אך נתון רשמי על דיוקו בדקות קשת (MOA) טרם פורסם. חברת IWI מתחייבת לדיוק של מתחת לדקת קשת אחת ("sub-MOA") ויש הערכות שדיוקו מגיע אף ל-0.3 דקת קשת. הרובה נבחן על ידי ה-SAS, יחידות הקומנדו הבכירה של בריטניה, וזכה לחוות דעת חיוביות. בפברואר 2016 דיווח עיתון הדיילי אקספרס הבריטי שצלף של ה-SAS חיסל בסוריה מפקד בדאעש מטווח של כ-1,200 מטר (3/4 מייל יבשתי) באמצעות ירי ברובה ה-DAN. קליע ה-0.338 אינץ' שבו השתמש היה כה חזק, עד כדי שהוא ערף לגמרי את ראשו של המחבל, בעת שזה לימד כ-20 מגויסים חדשים של דאעש לערוף ראשים. הרובה משווק גם בארצות הברית ומוצע למכירה במחיר של $8999 לרובה כולל ערכה. הממלכה המאוחדת הממלכה המאוחדת: יחידת הקומנדו SAS. מדיה וקבצים בנושא תעשיות נשק לישראל דן בוויקישיתוף אתר האינטרנט הרשמי של תעשיות נשק לישראל דן דן 338 (בעברית) מפרט טכני עלון מידע מידע על הרובה באתר Modern Firearms (לשעבר world.guns.ru) ידיעה על רובה ה-DAN באתר Defense Update הודעת השקה של הרובה DAN באתר Israel Homeland Security,‏ 11 ביוני 2014 אסף גולן, אתר ביטחוני: רובה הצלפים הטוב בעולם – מתוצרת ישראל?, באתר ישראל היום, 25 ביוני 2020 Meet IWI's New Bolt Action Sniper Rifle באתר IsraelDefense (באנגלית) IWI Unveils DAN .338 Bolt Action Sniper Rifle באתר Tactical Life דיון בפורום צבא וביטחון בפרש על הרובה IWI DAN at Shot Show 2017 Range Day ביוטיוב Best Guns at 2017 Shot Show : IWI Dan 338 Lapua ביוטיוב דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד). הסרטונים Best Guns at 2017 Shot Show : IWI Dan 338 Lapua ו-IWI DAN at Shot Show 2017 Range Day ביוטיוב. Kieran Corcoran, Poetic justice: SAS sniper blows head off ISIS chief who taught jihadis how to DECAPITATE, דיילי אקספרס, ‏15 בפברואר 2016 סוכנויות הידיעות, עם נשק ישראלי: צלף חיסל פעיל דאעש מקילומטר, באתר nrg‏, 17 בפברואר 2016. Mark Episkopos (8 בספטמבר 2020). "Israel's IWI Dan .338: The Ultimate Sniper Rifle?". The National Interest. {{cite web}}: (עזרה)